Nanobe ngubani lonemvumo yekuhlala eNingizimu Afrika lomphelo uyafaneleka kufaka sicelo sekuba sakhamuti saseNingizimu Afrika salomphelo ngekusebentisa buve kwalongakatalelwa eveni ngekwemtsetfo ngemuva kweminyaka lesihlanu ahlala seNingizimu Afrika lomphelo.
Nanobe ngubani loshade sakhamuti saseNingizimu Afrika uyafaneleka kuba sakhamutui saseNingizimu Afrika ngebuve kwalongakatalelwa eveni ngekwemtsetfo, ngeminyaka lemibili atfole imvumo yakhe yekuhlala kwalomphelo ngesikhatsi ashada.
Umntfwana longaphansi kweminyaka lengu-21 lonemvumo yekuhlala lomphelo uyafaneleka kuba sakhamuti ngebuve kwalongakatalelwa eveni ngekwemtsetfo masinyane-nje anikwe imvumo yakhe.
Nangabe ufuna imininingwane leyengetiwe, yani ku-website ye Litiko leTasekhaya.
Yetfula imvumo yekuhlala lomphelo lesebentako nobe incwadzi yekucolelwa.
Ngenisa sitifiketi semaphoyisa sekuba msulwa.
Ngenisa form BI-9 legcwalisiwe nesethi lephelele yebumsulwa ngeminwe netitfombe letimbili tamatisi nangabe ungetulu kweminyaka lengu-15.
Umtali lonemtfwalo angafaka sicelo egameni lemntfwana losesemncane nanobe ngusiphi sikhatsi, kuphela-nje nangabo lomntfwana uhlala eNingizimu Afrika salomphelo ngalokusemtsetfweni.
Nangabe sicelo sakho semukelwe, utawucelwa kutsi usayine i-Declaration of Allegiance futsi utawunikwa sitifiketi sekuba sakhamuti saseNingizimu Afrika salomphelo ngekusebentisa buve kwalongakatalelwa eveni ngekwemtsetfo lesinenombolo lengu-R.
Lofake sicelo utawunikwa matisi.
Labafake ticelo, letingakaphumeleli batawatiswa ngalokufanele.
Kungatsatsa tinyanga letimbili kuya kuletinye, kusebenta lesicelo.